මහ දවල් තරුණයෙකු පැහැරගැනීමේ සිද්ධිය සම්බන්ධයෙන් මන්ත්‍රී හිරුණිකා ප්‍රේමචන්ද්‍රගේ ආරක්ෂකයින් 6 දෙනකු ලබන මස 4 වැනිදා දක්වා රක්ෂිත බන්ධනාගාර ගතකෙරුණා.පොලිස් මාධ්‍ය ප්‍රකාශක සහකාර පොලිස් අධිකාරී රුවන් ගුණසේකර  සදහන් කළේ, සිද්ධිය සම්බන්ධයෙන් හිරුණිකා ප්‍රේමචන්ද්‍රගෙන් ද ප්‍රශ්න කර ඇති බවයි.තරුණයා පැහැරගැනීම සදහා භාවිත කළ හිරුණිකා ප්‍රේමචන්ද්‍රට අයත් ඩිෆෙන්ඩර් රථයද අධිකරණ භාරයට ගෙන තිබෙනවා.තරුණයා පැහැරගැනීමේ සිද්ධියට අදාළ සැකකරුවන් 6 දෙනා ඊයේ (23) කොළඹ අළුත්කඩේ අංක 2 මහේස්ත්‍රාත් අධිකරණයට ඉදිරිපත් කළේ, කොළඹ අපරාධ කොට්ඨාසය විසින්.එම සැකකරුවන් අතිරේක මහේස්ත්‍රාත් ප්‍රියන්ත ලියනගේ මහතා ඉදිරියට ඉදිරිපත් කෙරුණා.